張敬軒搞美加巡唱補償歌迷
容祖兒表示要與張敬軒齊齊撐起樂壇，而軒仔對音樂事業的追求，以及對粉絲的疼錫絕對「不遺餘力」﹗
昨日他公布7、8月再次啟動美加巡唱，原來背後故事相當感人。他透露：「今次會喺美加開3站演出，其實去年我已經去過美國開騷，再去係因為去年冇加拿大站，覺得對嗰度啲粉絲唔公平，所以覺得要專程飛去見吓佢哋。」
而近日他忙於搞音樂外，亦經常遊飛機河，日前才從馬來西亞吉隆坡公幹返港。當地天氣炎熱，行程亦排得滿滿，不過精力過人的軒仔毫無怨言，反而搞笑地於社交網留言：「貓山王我就矛（冇）食到，大家唔好誤會，千祈唔好以為我想食，下次畀個榴槤我拎上機！」